Diari Oficial de la Generalitat Valenciana


Sumari del DOGV 1900, del 10-11-1992 (1992/800442)

ORDRE de 25 de setembre de 1992, de la Conselleria de Cultura, Educació i Ciència, per la qual s'obri el tràmit d'informació pública sobre els béns i drets afectats per l'expropiació dels terrenys necessaris per a l'ampliació del campus de la Universitat d'Alacant a San Vicente del Raspeig.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/09/25/(3)/dof/vci/html**

### Dades del document

Número de DOGV
:   1900

Data del DOGV
:   10-11-1992

Secció del DOGV
:   DISPOSICIONS GENERALS

Número del document
:   1992/800442


Data del document
:   25-09-1992

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 25 de setembre de 1992, de la Conselleria de Cultura, Educació i Ciència, per la qual s'obri el tràmit d'informació pública sobre els béns i drets afectats per l'expropiació dels terrenys necessaris per a l'ampliació del campus de la Universitat d'Alacant a San Vicente del Raspeig.  
Pel Decret 80/1992, d?1 de juny, del Consell de la Generalitat Valenciana, es va declarar d'utilitat pública, a l?efecte d'expropiació forçosa, l'adquisició dels terrenys situats al terme municipal de San Vicente del Raspeig que han de quedar afectats a la Universitat d'Alacant, per als fins culturals, docents i esportius inherents a la institució universitària.  
Aquesta universitat, considerada beneficiària de l?expropiació per l'article segon del decret esmentat, ha formulat i tramés a aquesta conselleria, en compliment de l'article 17 de la Llei d'Expropiació Forçosa i de l'article 16 del seu reglament, la relació dels béns que es consideren de necessària expropiació.  
Una vegada complert el tràmit, s?està ara en el període d'obertura d'informació pública, previst en la Llei d'Expropiació Forçosa i en el seu reglament, com a previ i indispensable per al subsegüent tràmit d'acord sobre la necessitat d'ocupació dels terrenys.  
Per tot el que s'ha exposat, en virtut de les competències que en l?expedient expropiatori m'han estat atribuïdes per l'article quart del Decret 80/1991, d?1 de juny, del Govern Valencià, he resolt:  
Primer  
Als efectes del que disposen els articles 18 i 19 de la Llei d'Expropiació Forçosa i 17 i 18 del seu reglament, es fa pública la relació concreta i individualitzada dels béns que es consideren de necessària expropiació, declarada d'utilitat pública pel decret 80/1992, d?1 de juny, (Diari Oficial de la Generalitat Valenciana, número 1.799, de 8 de juny de 1992), del Govern Valencià.  
Segon  
Es concedeix un termini de quinze dies hàbils perquè els titulars de drets afectats per l'expropiació puguen aportar totes les dades que permetesquen la rectificació dels possibles errors o omissions que es considere comesos en la relació que es fa pública, o oposar-se, per raons de fons o forma, a la necessitat de l'ocupació. En aquest cas, hauran d'assenyalar-se els fonaments de l'oposició pels quals es dega de considerar preferent l'ocupació d'altres béns o l'adquisició d'altres drets distints i no compresos en la relació, com a més convenient al fi expropiatori.  
Tercer  
Les al·legacions a què es refereix l'apartat segon, es presentaran, dins de l'expressat termini, a les dependències de la Gerència de la universitat, situades en el campus de la Universitat d'Alacant, a San Vicente del Raspeig.  
Quart  
Aquesta ordre, amb l'annex que conté la relació concreta i individualitzada dels béns a expropiar, es publicarà en la forma disposta per la legislació d'expropiació forçosa.  
València, 25 de setembre de 1992.  
El Conseller de Cultura, Educació i Ciència,   
ANDREU LOPEZ I BLASCO  
Veure annex


Còpia Permalink ELI